**Yhdenvertaisuustoimikunnan kokous toukokuu/2020**

**Aika:** Torstaina 7.5.2020 klo 16.30–17.30

**Paikka**: Teams-kokous

**Osallistujat**

*Yhdenvertaisuustoimikunnan jäsenet varajäsenet*

Maria Loima, pj X Timo Kontio

Katja Mannerström, varapj X Tommi Vilppula

Päivi Kiili-Laakko X Enni Ikonen

Milo Toivonen X Tekla Kosonen

Mikko Weckström X Arja-Katariina Ylänkö

Binar Mustafa Elina Vainikainen X

Byoma Tamrakar X Pentti Pieski

*Pysyvät asiantuntijat*

Milla Sandt, tasa-arvotoimikunnan esittelijä ja sihteeri X

Nitin Sood, yhdenvertaisuustoimikunnan esittelijä ja sihteeri X

1. **Kokouksen avaus**

**Esitys**: Kokous avataan kello 16.30.

**Päätös**: Kokous avattiin klo 16.30.

1. **Kokouksen laillisuuden ja päätösvaltaisuuden toteaminen**

**Esitys:** Kokous on laillisesti koolle kutsuttu ja päätösvaltainen.

**Päätös:** Todettiin kokous laillisesti koolle kutsutuksi ja päätösvaltaiseksi.

1. **Esityslistan hyväksyminen**

**Esitys:** Hyväksytään esityslista kokouksen työjärjestykseksi.

**Päätös:** Hyväksyttiin esityslista kokouksen työjärjestykseksi.

1. **Edellisen kokouksen (helmikuu/2020) pöytäkirjan hyväksyminen**

**Esitys:** Hyväksytään edellisen kokouksen (helmikuu/2020) pöytäkirja.

**Päätös:** Hyväksyttiin edellisen kokouksen (helmikuu/2020) pöytäkirja.

1. **Koronan vaikutukset yhdenvertaisuuteen**

**Asia:** Keskustellaan poikkeustilasta ja koronan vaikutuksista yhdenvertaisuuteen Helsingin kaupungin palveluissa. Esittelijä on valmistellut etukäteen lyhyen koosteen tilanteesta.

**Käsittely:** Esittelijä piti tilannekatsauksen ja keskusteltiin siitä. Toimikunta nosti esiin kieliongelman; kaikki helsinkiläiset ja täällä työskentelevät eivät ymmärrä kieliä, jolla viestintää on tehty tähän asti, ja he ovat sen vuoksi jääneet pimentoon koronatiedon saamisessa. Esittelijä kertoi, että kaupungin maahanmuuttoyksikössä on ollut rajalliset resurssit tehdä monikielistä viestintää, ja sen vuoksi toistaiseksi on keskitytty viestimään kaupungin suurimmille kieliryhmille. Esittelijä lupasi selvittää asiaa lisää. Keskusteltiin myös kaupungin viestinnästä liittyen somalinkielisen väestön koronatartuntoihin, ja siitä että se on saattanut lisätä ennakkoluuloja ja syrjintää.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Ajankohtaiset kuulumiset yhdenvertaisuustyöstä kaupungilla**

**Asia:** Esittelijä esittää, mitä kaupungilla on tehnyt viimeisen kolmen kuukauden aikana yhdenvertaisuuden kehittämiseksi kaupungin palveluissa. Käsitellään erityisesti verkkokoulutus tasa-arvosta ja yhdenvertaisuudesta, joka kaikkien kaupungin työntekijöiden pitää käydä läpi vuoteen 2021 mennessä.

**Käsittely:** Esittelijä kävi läpi yhdenvertaisuustyön ajankohtaisia asioita, ja esitteli uuden tasa-arvon ja yhdenvertaisuuden verkkokoulutuksen ja syksyyn mennessä julkaistavan Ihmisoikeuksien Helsinki –verkkosivuston ilmeen. Toimikunta oli tyytyväinen uudistuksiin.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Muut esille tulevat asiat**

**Asia:** Muut esille tulevat asiat.

**Käsittely:** Ei muita esille tulevia asioita.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Seuraavat kokoukset**

**Esitys:** 4.6. kello 16.30.

**Päätös:** Seuraava kokous pidetään 4.6. klo 16.30.

1. **Kokouksen päättäminen**

**Esitys:** Päätetään kokous kello 18.30.

**Päätös:** Kokous päätettiin klo 17.30.

Maria Loima Nitin Sood

puheenjohtaja Pöytäkirjanpitäjä